за провеждането на търговете от евентуална следваща тръжна платформа. Тези мерки са формулирани в изходна стратегия, която следва да бъде разгледана от тръжния инспектор. ICE следва да разработи своя ясна и навременна изходна стратегия, отразяваща във възможно най-голяма степен становището на тръжния инспектор.
 (10)
 В съответствие с член 51, параграф 3 от Регламент (ЕС) No 1031/2010 всички такси и условия, прилагани от дадена тръжна платформа, както и тези на клиринговата или разплащателната система, трябва да бъдат ясно определени, лесно разбираеми и публично достъпни. Съгласно предвидения от ICE модел на сътрудничество всички допълнителни такси и условия, прилагани от борсовите членове и техните клиенти във връзка с изпълняваните от тях функции по допускане, също следва да бъдат ясно определени, лесно разбираеми и публично достъпни на електронните страници на субектите, предлагащи услугите, като на интернет страницата на ICE са поместени директни препратки към тези електронни страници.
 (11)
 В съответствие с член 64, параграф 1 от Регламент (ЕС) No 1031/2010 всяка окончателно избрана тръжна платформа трябва да осигури наличие на извънсъдебен механизъм за разглеждане на жалби от кандидати за допускане до офериране, допуснати за участие в тръжната процедура оференти или кандидати, чийто достъп до офериране е отказан, отменен или временно прекратен. Кандидатите за допускане до офериране, допуснатите за участие в тръжната процедура оференти или тези, чийто достъп до офериране е отказан, отменен или временно прекратен, следва да могат да се възползват от правото си на обжалване съгласно член 64 от Регламент (ЕС) No 1031/2010, дори когато съответните решения са взети от борсовите членове на ICE и техните клиенти.
 (12)
 Наред с измененията на собствените правила на ICE за борсова търговия, необходими за гарантиране на цялостното спазване на условието и задълженията, посочени в приложението към настоящия регламент, ICE следва също така да предприеме необходимите допълнителни стъпки, насочени към гарантиране на цялостното спазване, които могат да включват адаптиране на договорни споразумения между ICE и нейните борсови членове, между борсовите членове и клиентите, и между клиентите надолу по веригата.
 (13)
 Освен това следва да се изменят някои позовавания в член 25, параграф 2 от Регламент (ЕС) No 1031/2010, за да се отстранят пропуските в наблюдението на тръжните процедури от страна на тръжния инспектор и от съображения за съгласуваност с други разпоредби на посочения регламент.
 (14)
 Поради това Регламент (ЕС) No 1031/2010 следва да бъде съответно изменен.
 (15)
 С цел да се осигури предсказуемост и своевременно провеждане на търговете от тръжната платформа, която следва да бъде избрана от Обединеното кралство, настоящият регламент следва да влезе в сила в най-кратък срок.
 (16)
 Мерките, предвидени в настоящия регламент, са в съответствие със становището на Комитета по изменение на климата,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 1031/2010 се изменя, както следва:
 (1)
 Член 25, параграф 2 се изменя, както следва:
 а)
 буква в) се заменя със следното:
 „в)
 всяко доказателство за антиконкурентно поведение, пазарна злоупотреба, изпиране на пари, финансиране на тероризъм или престъпна дейност;“
 б)
 буква е) се заменя със следното:
 „е)
 информация за броя, характера и статуса на всички жалби, подадени съгласно член 59, параграф 4 или член